JOHN LOCKE

EPISTEMOLOGIA

Lockeren enpirismoaren zenbait ezaugarri nagusi:

* Gizakia, jaiotzen denean, zuri dagoen orri baten antzekoa da; izan ere, gizakiaren gogamena hutsik dago. Alabaina, horrek ez du esan nahi gizakiak ez dituenik berezko edo sortzetiko ahalmen, joera edo gaitasunak.
* Gizakiaren gogamena betetzen joango da, gizakiak berak bere bizibidean aurrera egin ahala; hau da, giza gogamenaren eduki oro esperientziatik dator. Azken buruan, esperientziatik eskuratzen ditugu munduari buruzko gure ezagutza antolatzeko erabiltzen ditugun kontzeptuak eta kategoriak.

Hiru ezagutza mota: intuitiboa, frogazkoa edo demostratiboa eta, enpirikoa edo sentsiblea.

* Ezagutza intuitiboa: ideien arteko erlazioetan bakarrik oinarritzen da.
* Frogazko ezagutza: Frogazko ezagutzaren eredu nabarmenena ezagutza matematikoa da (Sistema deduktiboa edo axiomatikoa).
* Ezagutza enpirikoa: esperientzia eta behaketan oinarritzen dena.

Lockeren ustean, gizakien gogamena edo arima hutsik dago jaiotzez. Hau da, hain zuzen ere, giza gogamena irudikatzeko erabiltzen den metafora: giza gogamena tabula rasa baten antzekoa da. Errealitatearen aurka talka egiten dugunean gure bizibidean, giza gogamena pixkana-pixkana ideiez betetzen hasten da esperientziaren poderioz eta zentzumenei esker.

IDEIA: Ideia da Lockeren filosofiaren giltzarria. Ideia da Lockeren filosofiaren baitan kontzepturik garrantzitsuena. Ideia da gure gogamenean barrena, gure kontzientzian barrena, igarotzen den edozer. Lockek uste du ideia guztiak ideia sinple batzuetatik datozela. Ideia sinpleak eskuratzeko, bi iturri dira nagusi:

* Zentzumenen bitartez zenbait ideia eskuratzen ditugu, zentzumen-ideiak, hain zuzen ere.
* Beste zenbait ideia eskuragarriak dira gogoetaren bitartez, hau da, gogamenak berak egiten dituen eragiketen bitartez. Pentsatzen dugunean, zalantzak ditugunean, arrazoitzen dugunean, uste dugunean, irudikatzen dugunean, nahi dugunean…gogoeta-ideiak eskuratzen ditugu.

Lockeren enpirismoaren tesi nagusia honela aurkez daiteke: sortzetiko ideiarik ez dago, ideia guztiak esperientziatik baitatozkigu. Lockek azaltzen du gure ezagutza antolatzeko eta egituratzeko erabiltzen dugun guztia nola eratortzen den ideia sinple batzuen multzotik.

* Ideia sinpleak eta konplexuak bereizten ditu: zentzumen- eta gogoeta-ideia sinpleetatik abiatzen da, gainerako ideia guztiak nola eraikitzen diren erakuste aldera.
* ideia konplexuak ideia sinpleak konbinatuz eskuratzen dira (ideia berriak lortze aldera, badaude ideien gaineko beste eragiketa batzuk ere: adibidez, abstrakzioa)

EZAGUTZAREN TEORIA ERREPRESENTAZIONALISTA

Lockeren ezagutzaren teoria errepresentazionalista:

* Ideiek (edo barne-objektuek) kanpo objektuak errepresentatzen dituztelako. (Izan ere, tenis pilotaren ideiak tenis pilota errepresentatzen du.)

Hortaz, Lockeren teoria errepresentatzailearen arabera, errealitateko objektuak hautematen ditugunean, edo objektu horiei buruz pentsatzen dugunean, beti daude gure baitan errealitateko objektu horiek errepresentatzen dituzten ideiak.

Laburpena :

* Esan daiteke Lockek ideien sare bat jartzen duela gure eta errealitatearen artean. Guk zuzen-zuzenean hautematen eta ezagutzen ditugunak ideiak dira. Horixe da teoria errepresentatzailearen funtsa.
* Ondorioa hau da: errealitatea zeharka hautematen eta ezagutzen dugu, ideien saretik pasa behar da-eta.

FILOSOFIA POLITIKOA

Lockere filosofia politikoaren oinarrizko kontzeptua: gizarte hitzarmena. Teoria horrek azaldu nahi du nola pasa den gizakia natur egoeratik gizarte zibilera, non autoritate politikoa eta legeetan oinarritutako justizia funtsezkoak diren.

Natur egoera: Hobbesek ez bezala, Lockek uste du gizakia gai dela, zirkunstantziak lagun baditu, modu baketsuan bizitzeko natur egoeran: natur egoerak ez du zertan ekarri berarekin gerra egoera. Lockeren ikuspegian, natur egoeran gizaki guztiak berdinak dira, alegia, gogo-ahalmen eta ahalmen fisiko berak dituzte.

Basicamente:

1. Natur egoeran denak baketsu bizitzen dira lege naturalak, gizakiari berezkoa zaiona gizakiaren izaeran eta naturan oinarritzen direlako, eskaintzen dituen eskubideak errespetatuz.
2. ARAZOA: Baina taldearen tamaina handitu ahala arazoak suerta daitezke.
3. Egoera horretan bakoitzak bere buruaren legegilea izan beharrean, guztientzako lege bat behar dute.
4. Beraz, gizartea osatzen duten gizabanakoek euren askatasuna murriztea onartzen dute gizartearen bizaraupen kolektiboa bermatzeko. Natur egoeran norbanako bakoitzak zuen botere legegilea eta betearazlea gobernu baten esku geratzen da.
5. Baimen bilketa: gizarte hitzarmena.